### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 26. april 2023 har vedtaget Magistratens foranstående indstilling af 24. april 2023.

Astrid Møller fra Enhedslisten de Rød-Grønne kunne ikke tiltræde indstillingen og ønskede følgende mindretalsudtalelse medsendt:

”1. Der planlægges befæstelse i form af skole delvist opført i sårbart grundvandsområde (NØ).

Enhedslisten støtter ikke, at der bygges hverken helt eller delvist i sårbart grundvandsområde. Vi prioriterer at sikre rent drikkevand. Det gøres bedst ved at undlade befæstelse på sårbart område. Dispensationer kan danne præcedens.

2. Enhedslisten støtter ikke opførelse af kunstgræbaner på grund af forurening af naturen med mikroplast m.v. til følge.

3. Skovbyggelinjen på 300 m mod [adresse] foreslås overtrådt med en del af boldbanen inde over linjen. Det er imod Naturbeskyttelsesloven. Enhedslisten støtter ikke brud på eller dispensation fra Naturbeskyttelsesloven, og dermed støtter vi ikke anlæg af boldbane indenfor skovbyggelinjen.”

###

Offentlig fremlæggelse af forslag til Lokalplan 1179 Skole og boldbaner i Nye samt forslag til tillæg nr. 138 til Kommuneplan 2017.

### Resume

Lokalplanområdet på ca. 11,3 ha stort var ved planens udarbejdelse privat ejet, og beliggende i landzone.

Lokalplanen fastlægger områdets anvendelse til offentlige og rekreative formål i form af skole, dagtilbud, fritids- og idrætsfaciliteter, herunder boldbaner, i den nye by Nye syd for Elev.

Lokalplanen gør det muligt at opføre op til 20.000 m2 etageareal.

Lokalplanen er i overensstemmelse med helhedsplanen for Nye og kommuneplanens mål. Der er udarbejdet forslag til kommuneplantillæg, som fastlægger nye ramme-områder til offentlige og rekreative formål.

Line Schmidt og et større idrætsanlæg med væsentlige terrænreguleringer i det åbne land, er i overensstemmelse med udpegningerne og retningslinjer i kommuneplanen om landskabstyper og landskabernes bevaringsværdier.

I den forudgående offentlige høring om kommuneplan-ændring er der modtaget i alt 7 høringssvar. De modtagne høringssvar samt en tematisk opsamling af høringssvarene fremgår af bilag 4 og 5.

### Beslutningspunkter

Det indstilles, at

forslag til Lokalplan nr. 1179 godkendes til offentlig fremlæggelse.

forslag til tillæg nr. 138 til Kommuneplan 2017 godkendes til offentlig fremlæggelse.

bemærkninger fra den forudgående offentlige høring besvares som det fremgår af indstillingens afsnit 5.4.

forslag til miljørapport godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 24-04-2023

Øystein Winther: 6

Fremsendes til [adresse] med bemærkning, at Magistraten i mødet den 24. april 2023 anbefaler, at byrådet tiltræder Magistratsafdelingen for Teknik og Miljøs indstilling af 14. april 2023.

Rådmand Poul Christensen og Kenny Jespersen tog forbehold.